РЕПУБЛИКА СРБИЈА

НАРОДНА СКУПШТИНА

01 Број 06-2/186-20

10. децембар 2020. године

Б е о г р а д

**З А П И С Н И К**

**ШЕСТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2020. ГОДИНИ,**

**ОДРЖАНЕ 8, 9. И 10. ДЕЦЕМБРА 2020. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 135 народних посланика, а применом електронског система за гласање утврђено је да су у сали присутна 182 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Живота Старчевић, заменик председника Посланичке групе ЈЕДИНСТВЕНА СРБИЈА (ЈС) - од министра правде, Селма Кучевић, представник Посланичке групе УЈЕДИЊЕНА ДОЛИНА - СДА САНЏАКА - од министра правде, Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Народне скупштине и председника Владе и Александар Мирковић, представник Посланичке групе „Александар Вучић - за нашу децу“ - од Регулаторног тела за електронске медије, министра унутрашњих послова и Републичког јавног тужиоца.

Председник је обавестио да су спречени да седници присуствују народни посланици: Борисав Ковачевић, Маријан Ристичевић и Ђорђе Комленски.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Душан Бајатовић, Арђенд Бајрами, др Марко Богдановић, Владан Глишић, проф. др Зоран Драгишић, Милан Ђурица, Милан Илић, Крсто Јањушевић, Сања Јефић Бранковић, доц. др Михаило Јокић, Јован Колунџија, Мирослав Кондић, Весна Кришанов, др Дарко Лакетић, Софија Максимовић, Весна Марковић, Драган М. Марковић, проф. др Предраг Марковић, Јелена Мијатовић, Горан Милић, Велибор Милојичић, Жарко Мићин, Јелена Михаиловић, Марко Младеновић, Оливера Недељковић, Весна Недовић, проф. др Александра Павловић Марковић, Гојко Палалић, Золтан Пек, Љубо Петровић, Предраг Рајић, Иван Тасовац, Смиља Тишма, Немања Поповић, Љиљана Кузмановић-Вујаковић, Марина Мирковић и Розалија Екрес.

Затим је Народна скупштина прешла на утврђивање дневног реда.

Изјашњавајући се о предлозима за стављање на дневни ред аката по хитном поступку, Народна скупштина је прихватила: предлог Владе да се, по хитном поступку, стави на дневни ред Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину, који је поднела Народној скупштини 4. децембра 2020. године (од 187 присутних народних посланика, 175 је гласало за, а 12 није гласало), предлог Посланичке групе СПАС да се, по хитном поступку, стави на дневни ред седнице Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 2. децембра 2020. године (од 186 присутних народних посланика, 176 је гласало за, а 10 није гласало), предлог Посланичке групе САВЕЗ ВОЈВОЂАНСКИХ МАЂАРА да се, по хитном поступку, стави на дневни ред седнице Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 2. децембра 2020. године (број 02-1962/20) (од 186 присутних народних посланика, 177 је гласало за, а девет није гласало), предлог Посланичке групе САВЕЗ ВОЈВОЂАНСКИХ МАЂАРА да се, по хитном поступку, стави на дневни ред седнице Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 1. децембра 2020. године (број 02-1959/20) (од 186 присутних народних посланика, 177 је гласало за, а девет није гласало) и предлог Посланичке групе САВЕЗ ВОЈВОЂАНСКИХ МАЂАРА да се, по хитном поступку, стави на дневни ред седнице Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 1. децембра 2020. године (број 02-1958/20) (од 187 присутних народних посланика, 179 је гласало за, а осам није гласало).

Народна скупштина је, већином гласова (од 188 присутних народних посланика, 181 је гласао за, а седам није гласало), прихватила предлог народног посланика др Александра Мартиновића да се обави:

**1. заједнички начелни и јединствени претрес о:**

**- Предлогу закона о завршном рачуну буџета Републике Србије за 2019. годину,** који је поднела Влада (број 400-1860/20 од 20. новембра 2020. године),

**- Предлогу закона о изменама и допунама Закона о буџетском систему,** који је поднела Влада (број 400-1859/20 од 20. новембра 2020. године),

**- Предлогу закона о изменама и допунама Закона о јавног дугу,** који је поднела Влада (број 400-1855/20 од 20. новембра 2020. године),

**- Предлогу закона о давању гаранције Републике Србије у корист UniCredit Bank Srbija a.d. Beograd по задужењу Јавног предузећа „Скијалишта Србије“ Београд, по основу Уговора о дугорочном инвестиционом кредиту за изградњу гондоле Брзеће – Мали Караман,** који је поднела Влада (број 011-1776/20 од 13. новембра 2020. године) и

**- Предлогу одлуке о давању сагласности на Одлуке о изменама и допунама Финансијског плана Републичког фонда за пензијско и инвалидско осигурање за 2020. годину,** који је поднела Влада (број 400-2005/20 од 4. децембра 2020. године);

**2. заједнички јединствени претрес о:**

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група СПАС (број 02-1967/20 од 2. децембра 2020. године),

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група САВЕЗ ВОЈВОЂАНСКИХ МАЂАРА (број 02-1962/20 од 2. децембра 2020. године,

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група САВЕЗ ВОЈВОЂАНСКИХ МАЂАРА (број 02-1959/20 од 1. децембра 2020. године) и

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група САВЕЗ ВОЈВОЂАНСКИХ МАЂАРА (број 02-1958/20 од 1. децембра 2020. године).

Народна скупштина је, већином гласова (од 189 присутних народних посланика, 181 је гласао за, а осам није гласало), утврдила дневни ред Шесте седнице Другог редовног заседања Народне скупштине Републике Србије у 2020. години, у целини.

Тако утврђени дневни ред је следећи:

**1. Предлог закона о буџету Републике Србије за 2021. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2021. годину, Предлогом одлуке о давању сагласности на Финансијски план Републичког Фонда за здравствено осигурање за 2021. годину, Предлогом одлуке о давању сагласности на Финансијски план Фонда за социјално осигурање војних осигураника за 2021. годину и Предлогом одлуке о давању сагласности на Финансијски план Националне службе за запошљавање за 2021. годину,** који је поднела Влада (број 400-1861/20 од 20. новембра 2020. године),

**2. Предлог закона о завршном рачуну буџета Републике Србије за 2019. годину,** који је поднела Влада (број 400-1860/20 од 20. новембра 2020. године),

**3. Предлог закона о изменама и допунама Закона о буџетском систему,** који је поднела Влада (број 400-1859/20 од 20. новембра 2020. године),

**4. Предлог закона о изменама и допунама Закона о јавног дугу,** који је поднела Влада (број 400-1855/20 од 20. новембра 2020. године),

**5. Предлог закона о давању гаранције Републике Србије у корист UniCredit Bank Srbija a.d. Beograd по задужењу Јавног предузећа „Скијалишта Србије“ Београд, по основу Уговора о дугорочном инвестиционом кредиту за изградњу гондоле Брзеће – Мали Караман,** који је поднела Влада (број 011-1776/20 од 13. новембра 2020. године),

**6. Предлог одлуке о давању сагласности на Одлуке о изменама и допунама Финансијског плана Републичког фонда за пензијско и инвалидско осигурање за 2020. годину,** који је поднела Влада (број 400-2005/20 од 4. децембра 2020. године),

**7. Предлог одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група СПАС (број 02-1967/20 од 2. децембра 2020. године),

**8. Предлог одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група САВЕЗ ВОЈВОЂАНСКИХ МАЂАРА (број 02-1962/20 од 2. децембра 2020. године);

**9. Предлог одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група САВЕЗ ВОЈВОЂАНСКИХ МАЂАРА (број 02-1959/20 од 1. децембра 2020. године);

**10. Предлог одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група САВЕЗ ВОЈВОЂАНСКИХ МАЂАРА (број 02-1958/20 од 1. децембра 2020. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују: Синиша Мали, министар финансија, Дарија Кисић Тепавчевић, министар за рад, запошљавање, борачка и социјална питања, Саша Стевановић, државни секретар у Министарству финансија, Дарко Комненић, помоћник министра финансија, Ана Јовић, саветник министра финансија, Милеса Марјановић, начелник одељења у Министарству финансија, Оливера Ружић Попарић, виши саветник у Министарству финансија и Драгана Нешић, Ела Ки Симић и Мирјана Лукић, самостални саветници у Министарству финансија.

Затим је Народна скупштина прешла на рад по утврђеном дневном реду, односно на начелни и јединствени претрес o **1. тачки дневног реда - ПРЕДЛОГУ ЗАКОНА О БУЏЕТУ РЕПУБЛИКЕ СРБИЈЕ ЗА 2021. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2021. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2021. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2021. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2021. ГОДИНУ.**

Народна скупштина је, већином гласова (од 187 присутних народних посланика, 166 је гласало за, а 21 није гласао), прихватила предлог народног посланика Ивице Дачића, представника Посланичке групе СОЦИЈАЛИСТИЧКА ПАРТИЈА СРБИЈЕ (СПС), да време расправе за посланичке групе износи десет часова.

Председник је, сагласно члану 157. став 1. и члану 192. став 3. Пословника, отворио начелни и јединствени претрес оПредлогу закона, са предлозима одлука о давању сагласности на финансијске планове организација за обавезно социјално осигурање.

Уводно излагање о Предлогу закона поднео је представник предлагача Синиша Мали, министар финансија.

У начелном и јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, Јелена Жарић Ковачевић, известилац Одбора за уставна питања и законодавство (затим је председник, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Шаип Камбeри, председник Посланичке групе УЈЕДИЊЕНА ДОЛИНА - СДА САНЏАКА, Драган Д. Марковић, председник Посланичке групе ЈЕДИНСТВЕНА СРБИЈА (ЈС) (поводом чијег излагања се за реч јавио министар Синиша Мали), др Милорад Мијатовић, представник Посланичке групе Социјалдемократска партија Србије (поводом чијег излагања се за реч јавио министар Синиша Мали), мр Акош Ујхељи, представник Посланичке групе САВЕЗ ВОЈВОЂАНСКИХ МАЂАРА, Хаџи Милорад Стошић, представник Посланичке групе ПУПС - „Три П“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), (поводом чијег излагања се за реч јавио министар Синиша Мали), др Александра Томић, представник Посланичке групе „Александар Вучић - за нашу децу“ и др Муамер Зукорлић (након чега је председавајућа Марија Јевђић, потпредседник Народне скупштине, одредила паузу у трајању од једног часа).

Након паузе, седница је настављена у 15 часова и 15 минута.

У наставку начелног и јединственог претреса учествовали су народни посланици: Енис Имамовић (поводом чијег излагања се за реч јавио министар Синиша Мали), Верољуб Арсић (након чега су узајамно реплицирали народни посланици Енис Имамовић и Верољуб Арсић, а потом се за реч јавио министар Синиша Мали), Јасмина Каранац, Војислав Вујић (поводом чијег излагања се за реч јавио министар Синиша Мали), Нандор Киш, Ђуро Перић (поводом чијег излагања се за реч јавио министар Синиша Мали), проф. др Жарко Обрадовић (поводом чијег излагања се за реч јавио министар Синиша Мали), проф. др Марко Атлагић, Самир Тандир (поводом чијег излагања су се за реч јавили министар Синиша Мали и представник предлагача Маја Гојковић, потпредседник Владе и министар културе и информисања), др Муамер Бачевац (поводом чијег излагања су се за реч јавили министри Маја Гојковић и Синиша Мали), мр Славенко Унковић, др Емеше Ури, Милутин Мркоњић и Мисала Праменковић (поводом чијег излагања се за реч јавио министар Синиша Мали).

Затим је председник, у складу са чланом 98. став 4. Пословника, закључио начелни и јединствени претрес.

Првог дана рада, седница је завршена у 19 часова и 20 минута.

**Други дан рада – 9. децембар 2020. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 101 народни посланик, а применом електронског система за гласање утврђено је да су у сали присутна 144 народна посланика и да постоје услови за рад.

Председник је обавестио да су спречени да седници присуствују народни посланици: Борисав Ковачевић, Драган Д. Марковић, Маријан Ристичевић, Ђорђе Комелнски и Јелена Михаиловић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Драгољуб Ацковић, Душан Бајатовић, Арђенд Бајрами, др Муамер Бачевац, мр Игор Бечић, др Марко Богдановић, Славиша Булатовић, Владан Глишић, Младен Грујић, проф. др Зоран Драгишић, Милан Ђурица, Нинослав Ерић, Владан Заграђанин, Марко Зељуг, Милан Илић, Енис Имамовић, Крсто Јањушевић, Сања Јефић Бранковић, доц. др Михаило Јокић, мр Јадранка Јовановић, Никола Јоловић, Јован Колунџија, Мирослав Кондић, Весна Кришанов, др Дарко Лакетић, Софија Максимовић, Весна Марковић, Драган Д. Марковић, проф. др Предраг Марковић, Маја Мачужић Пузић, Милија Милетић, Горан Милић, Велибор Милојичић, Ненад Митровић, Жарко Мићин, Марко Младеновић, Милутин Мркоњић, Оливера Недељковић, Слађана Николић, Гојко Палалић, др Балинт Пастор, Золтан Пек, Горан Пекарски, Љубо Петровић, Мира Петровић, Милена Поповић, Мисала Праменковић, Никола Радосављевић, Предраг Рајић, Катарина Ракић, др Љубинко Ракоњац, Јелица Сретеновић, Иван Тасовац, Смиља Тишма, др Емеше Ури, Александар Чотрић, Немања Поповић, Љиљана Кузмановић-Вујаковић, Марина Мирковић и Розалија Екрес.

Председник је, сагласно члану 90. став 1. Пословника Народне скупштине, обавестио да су седници позвани да присуствују: Синиша Мали, министар финансија, Саша Стевановић, државни секретар у Министарству финансија, Дарко Комненић, помоћник министра финансија, Марко Гверо, вршилац дужности директора Управе за Трезор у Министарству финансија, Ана Триповић, директор Управе за јавни дуг у Министарству финансија, Ана Јовић, саветник министра финансија, Милеса Марјановић, начелник одељења у Министарству финансија, Наташа Шкембаровић и Вера Вукчевић Глигорић, начелници одељења у Управи за Трезор у Министарству финансија, Оливера Ружић Попарић, виши саветник у Министарству финансија и Ирена Ињац, руководилац Групе у Министарству финансија.

Затим је Народна скупштина прешла на **заједнички начелни и јединствени претрес о предлозима аката из тачака од 2. до 6. дневног реда.**

Председник је, сагласно члану 157. став 2. и члану 192. Пословника Народне скупштине, отворио заједнички начелни и јединствени претрес о:

**-** **Предлогу закона о завршном рачуну буџета Републике Србије за 2019. годину,**

**- Предлогу закона о изменама и допунама Закона о буџетском систему,**

**- Предлогу закона о изменама и допунама Закона о јавном дугу,**

**- Предлогу закона о давању гаранције Републике Србије у корист UniCredit Bank Srbija a.d. Beograd по задужењу Јавног предузећа „Скијалишта Србије“ Београд, по основу Уговора о дугорочном инвестиционом кредиту за изградњу гондоле Брзеће – Мали Караман** и

**- Предлогу одлуке о давању сагласности на Одлуке о изменама и допунама Финансијског плана Републичког фонда за пензијско и инвалидско осигурање за 2020. годину**.

Уводно излагање о предлозима аката поднео је представник предлагача Синиша Мали, министар финансија.

У заједничком начелном и јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, Бранимир Јовановић, председник Посланичке групе Социјалдемократска партија Србије, Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА (након чега је председник сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова), Марија Јевђић, представник Посланичке групе ЈЕДИНСТВЕНА СРБИЈА (ЈС) (поводом чијег излагања се за реч јавио министар Синиша Мали, а реплицирала му је народни посланик Марија Јевђић), Угљеша Марковић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Ана Чарапић, представник Посланичке групе „Александар Вучић - за нашу децу“ (након чијег излагања се за реч јавила представник предлагача Марија Обрадовић, министар државне управе и локалне самоуправе), др Муамер Зукорлић, Самира Ћосовић, Јустина Пупин Кошћал, Милимир Вујадиновић, проф. др Јахја Фехратовић, Данијела Вељовић, Дијана Радовић, Лав-Григорије Пајкић, Снежана Пауновић (поводом чијег излагања се за реч јавила министар Марија Обрадовић, а реплицирали су јој народни посланици др Муамер Зукорлић и Снежана Пауновић), проф. др Владимир Маринковић (реплицирао му је народни посланик др Муамер Зукорлић, након чега се за реч јавила министар Марија Обрадовић, којој је реплицирао народни посланик др Муамер Зукорлић) и Самир Тандир (након чега је председавајући др Владимир Орлић, потпредседник Народне скупштине, одредио паузу у трајању од једног часа).

Након паузе, седница је настављена у 15 часова и 15 минута.

У наставку заједничког начелног и јединственог претреса учествовали су народни посланици: Загорка Алексић, Милан Савић, Ненад Филиповић, Сања Лакић, мр Данијела Вујичић, Стефан Србљановић, Тихомир Петковић (поводом чијег излагања се за реч јавила представник предлагача Ана Брнабић, председник Владе), Братислав Југовић, Љубомир Марић, Наташа Љубишић, Невена Веиновић, Дејан Кесар, Младен Бошковић, Милица Обрадовић и Ана Пешић.

Затим је председник, сагласно члану 98. став 4. Пословника, закључио заједнички начелни и јединствени претрес о предлозима аката из тачака од 2. до 6. дневног реда.

Потом је Народна скупштина прешла на **заједнички јединствени претрес о предлозима одлука из тачака од 7. до 10. дневног реда.**

Председник је, сагласно члану 192. став 3. и члану 157. став 2. Пословника, отворио заједнички начелни и јединствени претрес о:

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група СПАС,

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група САВЕЗ ВОЈВОЂАНСКИХ МАЂАРА (број 02-1962/20 од 2. децембра 2020. године)

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група САВЕЗ ВОЈВОЂАНСКИХ МАЂАРА (број 02-1959/20 од 1. децембра 2020. године) и

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група САВЕЗ ВОЈВОЂАНСКИХ МАЂАРА (број 02-1958/20 од 1. децембра 2020. године).

С обзиром на то да се нико од народних посланика није јавио за реч, председник је закључио јединствени претрес о предлозима одлука из тачака од 7. до 10. дневног реда.

Другог дана рада, седница је завршена у 18 часова и 10 минута.

**Трећи дан рада – 10. децембар 2020. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствују 103 народна посланика, а применом електронског система за гласање утврђено је да је у сали присутно 150 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Шаип Камбери, председник Посланичке групе УЈЕДИЊЕНА ДОЛИНА - СДА САНЏАКА - од председника Владе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе, министра за европске интеграције и директора Канцеларије за Косово и Метохију и Небојша Бакарец, представник Посланичке групе „Александар Вучић - за нашу децу“ - од Министарства унутрашњих послова и Тужилаштва за организовани криминал.

Председник је обавестио да је спречен да седници присуствује народни посланик Драган Д. Марковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Драгољуб Ацковић, Душан Бајатовић, др Марко Богдановић, Владан Глишић, Милан Илић, Сања Јефић Бранковић, доц. др Михаило Јокић, Јован Колунџија, Мирослав Кондић, Весна Кришанов, др Дарко Лакетић, Софија Максимовић, Весна Марковић, Горан Милић, Велибор Милојичић, Жарко Мићин, Марко Младеновић, Оливера Недељковић, Слађана Николић, Гојко Палалић, Золтан Пек, Мисала Праменковић, Предраг Рајић, Маријан Ристичевић, Иван Тасовац, Смиља Тишма, Соња Тодоровић, Немања Поповић, Љиљана Кузмановић-Вујаковић, Марина Мирковић и Розалија Екрес.

Председник је, сагласно члану 90. став 1. Пословника Народне скупштине, обавестио да су позвани да седници присуствују сви чланови Владе, са сарадницима.

Затим је Народна скупштина наставила рад и прешла на претрес у појединостима о **1. тачки дневног реда – ПРЕДЛОГУ ЗАКОНА О БУЏЕТУ РЕПУБЛИКЕ СРБИЈЕ ЗА 2021. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2021. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2021. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2021. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2021. ГОДИНУ.**

Председник је, сагласно члану 157. став 4. Пословника, oтворио претрес Предлога закона у појединостима.

Саставни део Предлога закона постали су амандмани Владе на чл. 1, 3. и 8.

У претресу о Амандману на члан 1. који је поднела Влада, учествовали су народни посланици: др Александра Томић, Јанко Лангура (затим је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Јелена Жарић Ковачевић, др Весна Ивковић (поводом чијег излагања се за реч јавио представник предлагача Синиша Мали, министар финансија), Сандра Божић, Ненад Крстић (након чега је народни посланик Шаип Камбери указао на повреду члана 106. став 1. Пословника, а председавајућа је дала објашњење), Александар Марковић, Борис Бурсаћ, проф. др Марко Атлагић, Никола Радосављевић, Соња Влаховић, Оља Петровић, Угљеша Мрдић, Милијана Сакић, Ђорђе Дабић (затим је народни посланик Снежана Пауновић указала на повреду члана 106. Пословника, а председавајућа Елвира Ковач, потпредседник Народне скупштине, дала је објашњење), Зоран Томић, др Драгана Баришић, Србислав Филиповић, Миланка Јевтовић Вукојичић, Владимир Ђукановић и Марија Тодоровић (након чега је председавајућа одредила паузу у трајању од једног часа).

Након паузе, седница је настављена у 15 часова и 15 минута.

У наставку претреса о Амандману на члан 1. који је поднела Влада, учествовали су народни посланици: Љиљана Малушић, Петар Весовић, Виолета Оцокољић, Горан Ковачевић и Милан Југовић.

У претресу о Амандману на члан 3. који је поднела Влада, учествовали су народни посланици: Верољуб Матић и Лука Кебара.

У претресу о Амандману на члан 8, са исправком, који је поднела Влада, а који је постао саставни део Предлога закона учествовали су народни посланици: проф. др Љубиша Стојмировић, Верољуб Арсић и Адријана Пуповац.

У претресу о Амандману на члан 8. са исправком, који су заједно поднели народни посланици Шаип Камбери, Енис Имамовић, Надије Бећири, Селма Кучевић, Мирсад Хоџић и Арђенд Бајрами, учествовали су народни посланици: Надије Бећири, Селма Кучевић (затим су се за реч и реплику јавили министар Синиша Мали и народни посланик Селма Кучевић), Ненад Митровић, Наташа Јовановић, Шаип Камбери, Ђорђе Милићевић (након чега је народни посланик Енис Имамовић указао на повреду члана 104. став 2. Пословника, а председник је дао објашњење), проф. др Јахја Фехратовић, Самир Тандир, Драган Д. Марковић и Енис Имамовић.

Затим је председник закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је Народна скупштина наставила рад и прешла на претрес у појединостима о **3. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О БУЏЕТСКОМ СИСТЕМУ.**

Председник је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постао је амандман Одбора за финансије, републички буџет и контролу трошења јавних средстава на члан 1.

Народни посланик Ђорђе Комленски указао је на повреду члана 27. Пословника, а председник је дао објашњење, после чега је председник закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Председник је, сагласно члану 87. став 5. Пословника Народне скупштине, одредио четвртак, 10. децембар 2020. године, са почетком у 18 часова и 35 минута, као Дан за гласање о тачкама дневног реда Шесте седнице Другог редовног заседања Народне скупштине Републике Србије у 2020. години.

Применом електронског система за гласање, утврђено је да је у сали присутно 185народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О БУЏЕТУ РЕПУБЛИКЕ СРБИЈЕ ЗА 2021. ГОДИНУ, СА ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2021. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2021. ГОДИНУ, ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2021. ГОДИНУ И ПРЕДЛОГОМ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН НАЦИОНАЛНЕ СЛУЖБЕ ЗА ЗАПОШЉАВАЊЕ ЗА 2021. ГОДИНУ**

Народна скупштина је, већином гласова свих народних посланика (од 204 присутна народна посланика, 193 су гласала за, четири против, а седам није гласало), прихватила Предлог закона, у начелу.

Народна скупштина није прихватила Амандман на члан 8, са исправком, народних посланика Шаипа Камберија, Ениса Имамовића, Надије Бећири, Селме Кучевић, Мирсада Хоџића и Арђенда Бајрамија (од 205 присутних народних посланика, шест је гласало за, девет против, а 190 није гласало).

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 205 присутних народних посланика, 199 је гласало за, а шест није гласало).

Народна скупштина је, већином гласова свих народних посланика (од 205 присутних народних посланика, 201 је гласао за, а четири против), усвојила Предлог закона о буџету Републике Србије за 2021. годину, у целини.

Народна скупштина је, већином гласова (од 202 присутна народна посланика, 201 је гласао за, а један није гласао), усвојила Предлог одлуке о давању сагласности на Финансијски план Републичког фонда за пензијско и инвалидско осигурање за 2021. годину.

Народна скупштина је, већином гласова (од 201 присутног народног посланика, 200 је гласало за, а један није гласао), усвојила Предлог одлуке о давању сагласности на Финансијски план Републичког фонда за здравствено осигурање за 2021. годину.

Народна скупштина је, једногласно (од 200 присутних народних посланика, 200 је гласало за), усвојила Предлог одлуке о давању сагласности на Финансијски план Фонда за социјално осигурање војних осигураника за 2021. годину.

Народна скупштина је, једногласно (од 201 присутног народног посланика, 201 је гласао за), усвојила Предлог одлуке о давању сагласности на Финансијски план Националне службе за запошљавање за 2021. годину.

**2. тачка дневног реда** **–** **ПРЕДЛОГ ЗАКОНА О ЗАВРШНОМ РАЧУНУ БУЏЕТА РЕПУБЛИКЕ СРБИЈЕ ЗА 2019. ГОДИНУ**

Народна скупштина је, већином гласова свих народних посланика (од 201 присутног народног посланика, 200 је гласало за, а један није гласао), усвојила Предлог закона о завршном рачуну буџета Републике Србије за 2019. годину, у целини.

**3. тачка дневног реда** **–** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О БУЏЕТСКОМ СИСТЕМУ**

Народна скупштина је, већином гласова (од 201 присутног народног посланика, 200 је гласало за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 201 присутног народног посланика, 201 је гласао за).

Народна скупштина је, једногласно (од 201 присутног народног посланика, 201 је гласао за), усвојила Предлог закона о изменама и допунама Закона о буџетском систему, у целини.

**4. тачка дневног реда** **–** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЈАВНОМ ДУГУ**

Народна скупштина је, већином гласова свих народних посланика (од 201 присутног народног посланика, 201 је гласао за), усвојила Предлог закона о изменама и допунама Закона о јавном дугу, у целини.

**5. тачка дневног реда** **–** **ПРЕДЛОГ ЗАКОНА О ДАВАЊУ ГАРАНЦИЈЕ РЕПУБЛИКЕ СРБИЈЕ У КОРИСТ UNICREDIT BANK SRBIJA A.D. BEOGRAD ПО ЗАДУЖЕЊУ ЈАВНОГ ПРЕДУЗЕЋА „СКИЈАЛИШТА СРБИЈЕ“ БЕОГРАД, ПО ОСНОВУ УГОВОРА О ДУГОРОЧНОМ ИНВЕСТИЦИОНОМ КРЕДИТУ ЗА ИЗГРАДЊУ ГОНДОЛЕ БРЗЕЋЕ – МАЛИ КАРАМАН**

Народна скупштина је, већином гласова свих народних посланика (од 201 присутног народног посланика, 200 је гласало за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 201 присутног народног посланика, 201 је гласао за).

Народна скупштина је, већином гласова свих народних посланика (од 201 присутног народног посланика, 200 је гласало за, а један није гласао), усвојила Предлог закона о давању гаранције Републике Србије у корист UniCredit Bank Srbija a.d. Beograd по задужењу Јавног предузећа „Скијалишта Србије“ Београд, по основу Уговора о дугорочном инвестиционом кредиту за изградњу гондоле Брзеће – Мали Караман, у целини.

**6. тачка дневног реда** **–** **ПРЕДЛОГ ОДЛУКЕ О ДАВАЊУ САГЛАСНОСТИ НА ОДЛУКЕ О ИЗМЕНАМА И ДОПУНАМА ФИНАНСИЈСКОГ ПЛАНА РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2020. ГОДИНУ**

Народна скупштина је, већином гласова (од 201 присутног народног посланика, 199 је гласало за, а два нису гласала), усвојила Предлог одлуке о давању сагласности на Одлуке о изменама и допунама Финансијског плана Републичког фонда за пензијско и инвалидско осигурање за 2020. годину, у целини.

**7. тачка дневног реда** **–** **ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 201 присутног народног посланика, 200 је гласало за, а један није гласао), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група СПАС, у целини.

**8. тачка дневног реда** **–** **ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 201 присутног народног посланика, 200 је гласало за, а један није гласао), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група САВЕЗ ВОЈВОЂАНСКИХ МАЂАРА (број 02-1962/20 од 2. децембра 2020. године).

**9. тачка дневног реда** **–** **ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 201 присутног народног посланика, 200 је гласало за, а један није гласао), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група САВЕЗ ВОЈВОЂАНСКИХ МАЂАРА (број 02-1959/20 од 1. децембра 2020. године).

**10. тачка дневног реда** **–** **ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 201 присутног народног посланика, 200 је гласало за, а један није гласао), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група САВЕЗ ВОЈВОЂАНСКИХ МАЂАРА (број 02-1958/20 од 1. децембра 2020. године).

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Шесту седницу Другог редовног заседања Народне скупштине Републике Србије у 2020 години.

Седница је закључена у 18 часова и 55 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић